Johan Hartog

Johannes (Johan) Hartog (☆ 16 di mei 1912 na Baarn (Hulanda)Wim Rutgers, Nos biblioteca ta di oro - Vijftig jaar bibliotheek op Aruba: Van uitleendepot naar informatiecentrum, BNA (2002) – † mei 1997 na Salzburg) tabata un historiador, escritor y bibliotecario antiano. E ta ser considera un di e pioneronan cu a pone e base pa investigacion cientifico socio-cultural di Caribe Hulandes.

 Biografia 
Johannes Hartog a nace na Hulanda unda el a completa gymnasium y seguidamente e bay studia historia.  Originalmente protestant el a converti na catolismo y na 1937 a doctora den teologia riba e disertacion titula The Sacrifice of the Church na Western University na London. E kier a sigui specialisa como orientalista, pero mester a  bandona e estudio postgrado na Roma pa motibo di Guera Mundial II. Durante e periodo aki e tabata miembro y activista di e Asociacion Esperanto di Hulanda. Pa corant e tabata skirbi articulo tokante literatura y historia di Esperanto y despues tabata redactor di un antologia hulandes di Esperanto.  Enciclopedia di Esperanto, Literatura Mondo, Budapest (1933) Hartog tabata no-ortodoxo y un personahe markante; e tabata biaha hopi, entre otro den tur skina di Europa y Medio Oriente, acumulando conocemento na diferente universidad, pais y sociedad. Na juni 1940 el a yega Corsou, unda su ruman homber tabata traha pa refineria Shell.

Desde 1940 te 1946 Hartog tabata hefe di redaccion di Amigoe di Curaçao, corant catolico cu e momento ey tabatin circulacion na tur e islanan di Kolonia Kòrsou. Bou di su guia Amigoe a converti di un corant semanal (saliendo dos biaha pa siman) den un corant diario. E tabata fundado y presidente di e Asociacion di Prensa di Kòrsou. Despues di 1946 el a continua como coresponsal di e corant. thumb|left|200px|Ex-edificio di biblioteca di Aruba na Lagoenweg 11, Oranjestad. Na 1946 el a establece di nobo na Hulanda, despues cu autoridadnan na Kòrsou a nenga un permiso pa regresa e isla. Aki e ta keda nombra hefe di redaccion di e corant regional "Gooi- en Eemlander" na Hilversum. Desde 1948 el a traha pa Sticusa y tabata enbolbi cu e apertura di un centro cultural na Kòrsou y Aruba. Na 1950 el a wordo nombra director di e biblioteca di Aruba, net prome cu el a muda pa Lagoenweg 11 na Oranjestad. Mas despues e biblioteca ta muda pa Wilhelminastraat, unda Hartog a keda director te su pensioen na 1972. 

Hartog tin un cantidad di publicacion riba su nomber. E tabata skirbi riba un variedad di tema di e islanan di Caribe Hulandes, pero mas tanto di Aruba. Durante su periodo como bibliotecario el a skirbi y publica alrededor di 60 buki; e tabata uni ciencia cu periodismo den su estilo di skirbi. Mayoria di su bukinan a wordo publica pa e imprenta Arubano VAD (Verenigde Antilliaanse Drukkerijen, antes D.J. de Wit). Di su obranan algun a wordo traduci na idioma Ingles of Spaño. Su obra mas conoci ta Geschiedenis van de Nederlandse Antillen (Historia di Antias Hulandes), un cronica antiano den cuater tomo cu a sali entre 1953 y 1981. Den e ultimo aña el a saca den forma di un di cincu tomo un registro y bibliografia historico. Su articulonan tabata aparece den revistanan cientifico, manera West-Indische Gids y Caribbean Quarterly. Riba peticion, entre otro di gobierno, el a publica diferente biografia, por ehempel di Tula, Brion y Piar. Pa varios organisacion el a saca bukinan conmemorativo y otro obranan historico.

Na aña 1992 el a wordo condecora como Oficial (Officier) den Orden di Oranje-Nassau. 

Hartog a casa na 1948 cu W.J.E. (Elisabeth) Wouters, e unico yiu muhe di Gielliam J.J. Wouters (1883-1973), gobernador di Antias Hulandes entre 1936 y 1942. Huntu nan a biba na La Piccola Marina di 1950 te 1980, ora nan a bandona Aruba pa motibu di salud di Elisabeth. Hartog ta fayece na 1997, net un luna despues di su esposa y algun dia despues di cumpli 85 aña. El a wordo dera na Salzburg dia 21 di mei 1997.C.A. Admiraal,  Mundo Nobo, mon amour Bij God en op Curaçao…in de jaren ’30 en ’40  Su coleccion personal di buki y potret "Caribiana" el a laga atras pa Biblioteca Nacional Aruba.Coleccion Johan Hartog di BNA riba coleccion.aw

 Obra (seleccion) 
 1944 - Journalistiek leven in Curaçao
 1947 - Nederland in de West
 1953-1981 - Geschiedenis van de Nederlandse Antillen, tomo I te cu IV
 1957 - Bonaire: van indianen tot toeristen
 1961 - Curaçao: van kolonie tot autonomie: na 1816
 1962 - Het verhaal der Maduro's en foto-album van Curaçao, 1837-1962 : uitgegeven ter gelegenheid van het honderd vijfentwintigjarig bestaan van S.E.L. Maduro & Sons
 1964 - De Bovenwindse eilanden : Sint Maarten, Saba, Sint Eustatius : eens gouden rots nu zilveren dollars
 1967 - The Honen Daliem congregation of St. Eustatius
 1968 - Luis Brion: de admiraal-financier (hunto cu Philip Louis Pierre Brion)
 1970 - Mogen de eilanden zich verheugen : geschiedenis van het protestantisme op de Nederlandse Antillen
 1971 - Honderd jaar gezelligheid in De Gezelligheid, 1871-1971
 1973 - Tula: verlangen naar vrijheid
 1974 - The courthouse of Sint Maarten
 1976 - Geschiedenis van Sint Eustatius
 1987 - Juwana Morto: Kustbatterij Aruba
 1989 - Oranje, de Nederlandse Antillen en Aruba
 1992 - Het gedrukte woord in de Nederlandse Antillen en Aruba
 1996 - Het oude fort op de berg : gedenkboek bij het tweehonderdjarig bestaan van Fort Nassau op Curaçao
 1997 - De forten, verdedigingswerken en geschutstellingen van Curaçao en Bonaire : van Van Walbeeck tot Wouters, 1634-1942


Category:Hende
Category:Karibe Hulandes
Category:Historia
Category:Eskritor